b"\n_START_ARTICLE_\nSith\n_START_PARAGRAPH_\nSith betegner en gruppe figurer i det fiksjonelle Star Wars-universet. De er antagonistene i serien. De er karakterisert av at de kun vil ha makt og hater alt enkelt liv. De er en allianse med krigere som bruker den m\xc3\xb8rke siden av Kraften og fungerer som motparten til Jediene. _NEWLINE_Sithene er portrettert i forskjellige Star Wars-medier som individer som bruker den m\xc3\xb8rke siden til \xc3\xa5 anskaffe seg makt, uansett hva. I den originale trilogien ser vi at de bruke sterke f\xc3\xb8lelser, b\xc3\xa5de negative og positive som kilden for sin makt, og at de kun bryr seg om seg selv. Dette er i sterk kontrast til jediene, som er portrettert som \xc3\xa5 legge f\xc3\xb8lelser til side for \xc3\xa5 hjelpe andre, og i det hele tatt, hele galaksen._NEWLINE_Senere i sine liv f\xc3\xa5r enkelte Sither tittelen \xc2\xabDarth\xc2\xbb, for \xc3\xa5 vise at de er medlemmer av Ordenen.\n_START_SECTION_\nBruk i filmene\n_START_PARAGRAPH_\nDen f\xc3\xb8rste bruken av ordet \xc2\xabSith\xc2\xbb finner vi i romanen for Star Wars Episode IV: A New Hope, som en tittel for Darth Vader, \xc2\xabDark Lord of the Sith\xc2\xbb. Sithene blir introdusert p\xc3\xa5 film i Star Wars Episode I: The Phantom Menace, hvor ordenen blir representert av Darth Sidious og Darth Maul.\n_START_SECTION_\nDen andre trilogien\n_START_PARAGRAPH_\nI The Phantom Menace dukker Sithene opp igjen etter \xc3\xa5 ha v\xc3\xa6rt i eksil i 1\xc2\xa0000 \xc3\xa5r, i form av Darth Sidious og Darth Maul. Samtidig m\xc3\xb8ter Jedimesteren Quo-Gon Jinn tilfeldigvis Anakin Skywalker, en ni \xc3\xa5r gammel slave; Qui-Gon blir snart overbevist om at gutten er \xc2\xabDen Utvalgte\xc2\xbb i Jediene sin profeti, som skal \xc2\xabgjenopprette balansen i Kraften\xc2\xbb._NEWLINE_Etter \xc3\xa5 ha drept Qui-Gon blir Darth Maul drept av Jediens l\xc3\xa6rling, Obi-Wan Kenobi. Sithene ender likevel opp med seieren, da Palpatine (Sidious sitt sivile alter ego) blir valgt til Supreme Chancellor for den Galaktiske Republikken, og setter som m\xc3\xa5l \xc3\xa5 gj\xc3\xb8re Anakin til sin nye l\xc3\xa6rling._NEWLINE_I Star Wars Episode II: Attack of the Clones er tidligere Jedimester, Count Dooku, Palpatine sin nye l\xc3\xa6rling, og f\xc3\xa5r et nytt navn, Darth Tyranus. Dooku starter separatistbevegelsen Confederacy of Independent Systems, som truer den ustabile Republikken. Senator Padme Amidala sender representanten Jar Jar Binks, som f\xc3\xa5r igjennom en lov som gir kansleren ekstra makt. N\xc3\xa5r Jediene oppdager trusselen begynner Klonekrigene med en kamp for \xc3\xa5 redde en fanget Jedi p\xc3\xa5 Geonosis._NEWLINE_Som vist i den animerte serien, Star Wars: Clone Wars og flere romaner om universet, blir mange Jedier drept av Separatistene og deres milit\xc3\xa6re leder, General Grievous. Flere Jedier tror at hele krigen er en del av Sithenes plan til \xc3\xa5 \xc3\xb8delegge Jediene._NEWLINE_I Star Wars Episode III: Revenge of the Sith finner man endelig ut at de hadde rett, at Palpatine er Darth Sidious, og at han har jobbet for \xc3\xa5 gj\xc3\xb8re Anakin om til sin l\xc3\xa6rling, men det er for sent. Palpatine sier at den onde siden har kreftene til \xc3\xa5 hindre at Anakins kone, Padm\xc3\xa9 Amidala, d\xc3\xb8r mens hun f\xc3\xb8der; Anakin bukker under for fristelen, og blir Darth Vader. Han leder Republikkens klonesoldater i krig for \xc3\xa5 utrydde Jediene, under \xc2\xabOrder 66\xc2\xbb. Sidious gj\xc3\xb8r s\xc3\xa5 Republikken om til det tyranniske Galaktiske Imperiet, og utpeker seg selv til Keiser p\xc3\xa5 livstid, og legger dermed galaksen under Sithenes kontroll.\n_START_SECTION_\nUtvidet univers\n_START_PARAGRAPH_\nStar Wars-seriens \xc2\xabUtvidede univers\xc2\xbb, best\xc3\xa5ende av romaner, tegnerserier og videospill, gir mer info om Sithene, og gir dem en sterk bakgrunnshistorie.\n_START_SECTION_\nF\xc3\xb8r Phantom Menace\n_START_PARAGRAPH_\nVideospillet Knights of the Old Republic II: The Sith Lords forklarer at de tidligste brukerne av den onde siden, utst\xc3\xb8tte av Jediene, giftet seg med en rase kjent som Sith, som hadde bosatt seg p\xc3\xa5 planeten Korriban. Innen spillet starter har en h\xc3\xa5ndfull Jedier forlatt Jediordenen for \xc3\xa5 starte sin egen gruppe, dedikert til den m\xc3\xb8rke siden. Sithene bruker de samme kreftene som Jediene, men ogs\xc3\xa5 noen krefter som ble bannlyst av Jedir\xc3\xa5det._NEWLINE_I tegneserien Tales of the Jedi: The Golden Age of the Sith, satt fem tusen \xc3\xa5r f\xc3\xb8r Klonekrigen, styrer Sithene en isolert del av galaksen, og kaller seg selv for \xc2\xabSith Imperiet\xc2\xbb. Dette Imperiet er veldig ustabilt, de to sterkeste Sithene, Ludo Kressh og Naga Sadow begynner \xc3\xa5 sloss mot hverandre for makt, og sprer kaos i galaksen. Innen slutten av oppf\xc3\xb8lgeren, The Fall of the Sith Empire, \xc3\xb8delegger maktkampen deres imperiet fra innsiden._NEWLINE_I The Phantom Menace forklarer Yoda at det kun eksisterer to Sither p\xc3\xa5 ethvert tidspunkt \xe2\x80\x93 en mester og en l\xc3\xa6rling. Dette blir forklart med i romanene Darth Bane: Path of Destruction og Darth Bane: Rule of Two._NEWLINE_Disse romanene forklarer at, 1\xc2\xa0000 \xc3\xa5r f\xc3\xb8r Phantom Menace er det like mange Sither som Jedier, men de er for fokuserte p\xc3\xa5 \xc3\xa5 kjempe mot hverandre til \xc3\xa5 samle seg mot Jediene. Darth Bane l\xc3\xb8ser problemet ved \xc3\xa5 utrydde hele ordenen utenom seg selv og l\xc3\xa6rlingen Darth Zannah, for s\xc3\xa5 \xc3\xa5 innf\xc3\xb8re \xc2\xabRule of Two\xc2\xbb: \xc2\xabOnly two shall there be, a master and an apprentice: one to embody power and the other to crave it.\xc2\xbb En viktig del av denne regelen er at l\xc3\xa6rlingen etter hvert kommer til \xc3\xa5 ta over sin mesters plass, for s\xc3\xa5 \xc3\xa5 ta til seg en egen l\xc3\xa6rling.\n_START_SECTION_\nEtter  Return of the Jedi\n_START_PARAGRAPH_\nSithene dukker ogs\xc3\xa5 opp i en del materiale satt etter Imperiets \xc3\xb8deleggelse i Return of the Jedi. Palpatine dukker opp igjen i tegneserieb\xc3\xb8kene Dark Empire og Empire's End, og Vaders tidligere unders\xc3\xa5tt, Lumiya, er en hovedantagonist i Star Wars-tegneseriene fra Marvel Comics, og Legacy of the Force-serien. I den sistnevnte overtaler hun Jacen Solo til \xc3\xa5 bli en Sith. Solo (som er Anakin Skywalkers barnebarn) blir Sith Lord Darth Caedus, delvis for \xc3\xa5 gjenopprette orden i galaksen etter en ny borgerkrig._NEWLINE_I tegneserien Star Wars: Legacy, satt 130 \xc3\xa5r etter Return of the Jedi, overvinner Sithene (ledet av den tidligere Jedien A'Sharad Hett, n\xc3\xa5 Darth Krayt) nok en gang Jediene, og tar over galaksen. Deres eneste motstander er Anakin og Luke Skywalkers etterkommer, Cade Skywalker, som f\xc3\xb8r hadde nektet sin tilknytning til Kraften.\n_START_SECTION_\nKodeks\n_START_PARAGRAPH_\nCode of the Sith beskriver de viktigste punktene for religionen Sith. Den g\xc3\xa5r som f\xc3\xb8lger (p\xc3\xa5 engelsk):_NEWLINE_Peace is a lie; there is only passion._NEWLINE_Through passion; I gain strength._NEWLINE_Through strength; I gain power._NEWLINE_Through power; I gain victory._NEWLINE_Through victory; my chains are broken._NEWLINE_The Force shall free me.\n_START_SECTION_\nKrefter og egenskaper\n_START_PARAGRAPH_\nI tillegg til den m\xc3\xb8rke siden av Kraften, har Sithene muligheten til \xc3\xa5 bruke sin egen type magi og alkemi. Sannsynligvis er det deres kontroll over frykt som lar dem l\xc3\xa6re disse kreftene.\n_START_SECTION_\nAnalogi\n_START_PARAGRAPH_\nSithene (og generelt sett den M\xc3\xb8rke Siden) er, selv om de er fiksjonelle, basert p\xc3\xa5 trosretninger fra virkeligheten, som for eksempel LaVey-satanisme."